CELEX: 32015R1491
Language: lt
Date: 2015-09-03 00:00:00
Title: 2015 m. rugsėjo 3 d. Komisijos įgyvendinimo reglamentas (ES) 2015/1491, kuriuo dėl medžiagos virginiamicino iš dalies keičiamas Reglamentas (ES) Nr. 37/2010 (Tekstas svarbus EEE)

4.9.2015   
            
            
               LT
            
            
               Europos Sąjungos oficialusis leidinys
            
            
               L 231/7
            
         KOMISIJOS ĮGYVENDINIMO REGLAMENTAS (ES) 2015/1491
   2015 m. rugsėjo 3 d.
   kuriuo dėl medžiagos virginiamicino iš dalies keičiamas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               pagal Reglamento (EB) Nr. 470/2009 17 straipsnį reikalaujama, kad reglamente būtų nustatyta veikliųjų medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK);
            
         
               (2)
            
            
               Komisijos reglamento (ES) Nr. 37/2010 (2) priedo 1 lentelėje išvardytos veikliosios medžiagos, jų klasifikacija ir DLK gyvūniniuose maisto produktuose;
            
         
               (3)
            
            
               virginiamicinas dar nėra įtrauktas į šią lentelę;
            
         
               (4)
            
            
               Europos vaistų agentūrai (toliau – EMA) pateikta paraiška nustatyti virginiamicino DLK viščiukams;
            
         
               (5)
            
            
               EMA, remdamasi Veterinarinių vaistų komiteto nuomone, rekomendavo nustatyti virginiamicino DLK viščiukams, taikytiną raumenims, odai, riebalams, kepenims ir inkstams, jei medžiaga nevartojama gyvūnams, kurių kiaušiniai skirti žmonėms vartoti;
            
         
               (6)
            
            
               pagal Reglamento (EB) Nr. 470/2009 5 straipsnį EMA turi svarstyti, ar konkrečiam maisto produktui nustatytą veikliosios medžiagos DLK galima taikyti kitam maisto produktui, gaunamam iš tos pačios rūšies gyvūnų, arba vienos ar kelių rūšių gyvūnams nustatytą veikliosios medžiagos DLK – kitų rūšių gyvūnams;
            
         
               (7)
            
            
               EMA nusprendė, kad viščiukams taikoma virginiamicino DLK yra tinkama ekstrapoliuoti naminių paukščių atžvilgiu;
            
         
               (8)
            
            
               todėl Reglamentas (ES) Nr. 37/2010 turėtų būti atitinkamai iš dalies pakeistas;
            
         
               (9)
            
            
               tikslinga susijusiems suinteresuotiesiems subjektams suteikti tinkamą laikotarpį imtis priemonių, kurių gali reikėti, kad būtų laikomasi naujos DLK;
            
         
               (10)
            
            
               šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. lapkričio 3 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 3 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 152, 2009 6 16, p. 11.
   
      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).
   
      PRIEDAS
      Į Reglamento (ES) Nr. 37/2010 priedo 1 lentelę abėcėlės tvarka įtraukiamas toks medžiagos įrašas:
      
         
                     Farmakologiškai aktyvi medžiaga
                  
                  
                     Žymeklio likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
                  
                     Kitos nuostatos (pagal Reglamento (EB) Nr. 470/2009 14 straipsnio 7 dalį)
                  
                  
                     Terapinė klasifikacija
                  
               
                     „Virginiamicinas
                  
                  
                     Virginiamicinas, faktorius S1
                  
                  
                     Naminiai paukščiai
                  
                  
                     10 μg/kg
                     30 μg/kg
                     10 μg/kg
                     60 μg/kg
                  
                  
                     Raumenys
                     Oda ir riebalai
                     Kepenys
                     Inkstai
                  
                  
                     Nevartotinas gyvūnams, kurių kiaušiniai skirti žmonėms vartoti
                  
                  
                     Antiinfekcinės veikliosios medžiagos/antibiotikai“